# Planleggingsdokument for Superhelt i kirken, opplegg fra kirken på Askøy (Bjørgvin bispedømme)

Opplegget er gjennomført på en planleggingsdag slik at alle barn hadde fri fra skolen. På Askøy er det flere menigheter som har gått sammen om gjennomføringen og det var barn fra ulike skoler til stede. Kirkens trosopplærere har vært ansvarlige ledere sammen med en gruppe frivillige.

Invitasjoner er blitt sendt ut på e-post til alle 2. klassinger som man har kontaktinfo til gjennom dåp/trosopplæring. I tillegg er det delt på sosiale medier.

Tiltaket er knyttet til Kirkens Nødhjelps fasteaksjon og ressurser fra ‘Superhelt i fastetiden’ er tilgjengelig på <https://www.fasteaksjonen.no/materiell/for-menighetene/for-barna/>

## Gruppeansvar

Dersom det er mange deltakere vil det være behov for å dele inn i grupper, med et par gruppeansvarlige pr. gruppe. Gruppene rullerer på de forskjellige aktivitetene i løpet av dagen. Det er praktisk med fargekoder, f.eks. Gruppe GUL, Gruppe RØD og Gruppe GRØNN. Se rekkefølge på stasjonene i agenda for dagen. Dersom det er færre barn kan man vurdere om opplegget kan gjøres med en gruppe.

## Panting

I invitasjonen til samlingen oppfordres barna til å ta med panteflasker. Innsamlede flasker blir pantet og pengene går til fasteaksjonen. For å sikre at alle har flasker til å pante er det lurt at ledere og andre frivillige medarbeidere også tar med seg panteflasker hjemmefra.

## Registrering av «godhetskryss»

På samlingen i starten av dagen informeres det om at i tillegg til å være superhelter som skal samle inn penger til barn som ikke har rent vann, kan deltakerne få vise godhet til hverandre og til lederne som er med. Hver gang noen gjør dette (ved å si en god ting, gi trøst, hjelp, være med noen som trenger det eller liknende), kan de selv gå til en plakat og sette et kryss med sin gruppefarge i ruten (fargeblyanter ligger ved plakaten). Ut fra Kirkens Nødhjelp sin oversikt er f.eks. 300 kr. nok til å gi et barn rent vann resten av livet, og da kan plakaten ha 300 ruter. Et kryss er verdt 1 kr slik at når plakaten er full av kryss visualiseres at målet er nådd. Lederne kan også observere og oppfordre barna til å sette «godhetskryss» underveis. Antall plakater som henges opp kan tilpasses til antall deltakere -f.eks. med 25 barn vil det nok holde med en plakat.

På samme måte blir flaskepantingen visualisert med at man setter like mange kryss på plakatene som antall kroner som kom inn. Det er ikke meningen at det skal bli en konkurranse mellom barna/gruppene -poenget er å fokusere på totalen og at det man samler inn hjelper barn som trenger vann.

## Måltider og betaling

Barna får et par måltider i løpet av dagen. I utgangspunktet betalte man 50 kr. for deltakelse (hvorav 10 kr. gikk til fasteaksjonen og 40 kr. til å dekke matutgifter), men med mulighet for betalingsfritak.

Innsamlet beløp (inkl. panting) til fasteaksjonen blir overført til Kirkens Nødhjelp.

## Agenda for dagen:

|  |  |  |
| --- | --- | --- |
| **TID** | **AKTIVITET** | **SUPPLERENDE INFORMASJON** |
| 08.30-09.00 | **FREMMØTE, REGISTRERING og FRILEK**   * Barna blir delt inn i 3 **fargegrupper – rød, gul, grønn -** med faste ledere, delt inn etter skoler * Registrere, sjekke at vi har all påmeldingsinfo * Leker utover gulvet, ark, spill, spillerom | *Husk fargebånd til barna + T-skjorter til ledere slik at det er lett å organisere inndelingen*  *Registreringsskjema der barna blir registrert inn (og ut på ettermiddagen). Bruk gjerne frivillige medarbeidere til registrering m.m. slik at de ansatte kan fokusere på det pedagogiske opplegget og innhold underveis i dagen.* |
| 09.00-09.45 | **FELLESSAMLING:**   * Vi blir kjent med **SUPERHELT-prosjektet vårt** gjennom film, samtale og lek! * Barna setter seg i 3 fargegrupper + ledere i T-skjorter med tilsvarende farger * Velkommen! (regler, do, hva skal skje i dag) * Sang: Jeg blir så glad når jeg ser deg/ Jeg er glad for at du er her * Lys Våken-lek * Info om Superheltprosjekt: HÅP i en dråpe vann! («I dag skal vi gjøre SUPERHELT-innsats og samle inn penger. Mål: Gi barn rent vann resten av livet!») * KN barnefilm fra 2020 «Kila fra Etiopia» * Sang: Håp i en dråpe vann | *Husk utstyr for filmvisning.*  *Info om «godhetskryss» og kryss for å pante flasker.*  *«Lys våken»-lek er en aktivitet for å sjekke at barna er våkne og klare til å ta imot beskjeder. Slik forklares den av lederne på Askøy:*  *Vi har 4 ark, i 4 forskjellige farger. Når vi holder opp:*  *·         Blått ark – Alle skal rekke begge hender i været!*  *·         Rødt ark – Begge hender på hodet*  *·         Grønt ark – Begge hender på magen*  *·         Gult ark – Stå helt musestille – og ikke bevege seg!! De som beveger seg da er ute!*  *Dette skal så gjøres så fort som mulig – og den som gjør feil bevegelse, eller er sist er ute! (Men, vi holder lenge på med alle, og kaller det øving!) Når vi tar opp arket skal de gjøre riktig bevegelse, når vi tar ned arket skal de ta hendene ned, stå som tinnsoldater.*  *Sangen ‘Håp i en dråpe vann’ og mange andre sanger fra KN ligger tilgjengelig på Spotify* |
|  | **Påsmurt BRØDMÅLTID** + **FRILEK**   * Sitter med fargegruppen, men sammen | *Innkjøp av mat i forkant av dagen + ansvarlige for forberedelser, servering og rydding må avklares.* |
| 10.15-12.00  11.00-11.15: Pause | **SUPERHELT-STASJONER + FRIMINUTT** Fire stasjonen, hvor man rullerer med fargegruppene. På hver av de fire stasjonene er det:   * **Lek** (med nytt, spennende tema!) * **Ny bibelfortelling/dramalek,** der vi blir kjent med Den Største Superhelten av alle… ) * Ny **sang** * Nytt **superhelt-oppdrag**! | RØD Stasjon 1, 2 - 3, 4 GUL og GRØNN: Stasjon 2, 1 - 4, 3  *Sjekk utstyrsbehov for aktiviteter på stasjonene (f.eks. flanellograf, dukker/dukketeater, høyttaler, instrumenter o.l.)*  **Stasjon 1:**   * Frilek før eller etter?: **ORKESTER/ INSTRUMENTER** * Fortelling: Jesus metter 5000 (Joh 6, 1-13) Flanellograf * Sang: Vi kan dele/ Håp i en dråpe vann /Vi lager lydsalat/ ++ * Mål: Solidaritet/ Innsamling til Kirkens Nødhjelp   **Stasjon 2:**   * Frilek før/etter?: **TOMFLASKER** (bowling, blyant i flaska)/ Snakke om å pante flasker * Fortelling: Gud skapte… (1.Mos 1-2) * Sang: Vil du vite hvordan det låt * Mål: Naturvern/Blekkulf-aktivitet   **Stasjon 3 - Søndagsskolerommet:**   * Frilek før eller etter?: **UTKLEDING/evt. HØRESPILL (Skippervoll)** * Fortelling: Den barmhjertige samaritan (Luk 10, 25-37)/Den gylne regel (Matt 7.12) * Sang: Guds kjærlighet er rundt om meg * Mål: Nestekjærlighet/Den gylne regel   **Stasjon 4:**   * Frilek: **DUKKETEATER** * Fortelling: Jesus stiller stormen/Jesus og Peter går på vannet (Matt 14, 22-33) (m/stormtromme og regnstav, tyllteppe, dukker) * Sang: Når det stormer * Mål: Vi kan be til Jesus om hjelp/Jesus vil hjelpe oss |
| 12.00-12.30 | **PØLSER + FRILEK**   * Sitter med fargegruppen, men sammen |  |
| 12.30-13.30 | **PAUSE UTE**   * **Tur til lekeplass**?  (går gruppevis, men sammen) * **Panting av flasker gruppevis** | *Trenger god voksentetthet her!* |
| 13.30-13.45 | **FRUKTPAUSE** | *Står klart når man er tilbake fra tur.* |
| 13.45-14.30 | **FRILEK INNE og FORMINGSTASJONER**   * Leker utover gulvet, aktivitetsark, spill, spillerom * Kreativt arbeid: FoamClay og mosaikk | *Forberede innhold til lek/aktiviteter:*  *F.eks. kopiere opp fargeleggingsark, finn 5 feil, kryssord, talloppgaver, «fra prikk til prikk» ++ ulike leker og spill, samt evt. formingsaktiviteter* |
| 14.30-14.45 | **FELLES SUPERHELTSAMLING**   * **Takk for i dag-prat**: Har vi klart å gi rent vann til et barn? Samtale om resultatet vårt. Har det vært gøy? * **Sanger fra samlingene:** Håp i en dråpe vann/Kraft til å bære/Vi kan dele/Når det stormer/Vil du vite hvordan det låt/Guds kjærlighet * **Utdeling av SUPERHELT-diplomer** (laminerte, med navn) * *Eventuelt: Se ny KN-film + samtale* * *Eventuelt felleslek* * **Felles avslutning m/ sang**: Kjære Gud jeg har det godt/Må Gud velsigne deg/Gud pass på vår jord/Håp i en dråpe vann | *Diplomer må kopieres opp og lamineres.* |
| 14.45-15.00 | **FRILEK+ HENTING**   * Evt. «The floor is lava»(Alle har frilek, men gruppe for gruppe blir tatt ut til «The floor is lava…» ) * Avregistrering ved henting |  |